Selamat datang.
Saya Kapten Stafford.
Penumpang sekalian,
kamu dah harungi banyak dugaan.
Kita semua dah merasai kehilangan dan penderitaan.
Tapi semua itu bakal berubah hari ini.
Kerana hari ini, kita akan menuju ke Kanada.
Entah apa yang ada di sana.
Tapi buat masa ini, kita selamat.
Jadi, senyumlah dan peluklah orang di sebelah kamu
dan sama-sama kita memperingati mereka yang terkorban
dengan melakukan sesuatu yang mereka tentu nak kita buat
kerana bertahan hingga hari ini.
Berpesta.
- Ya! - Mainkan muzik, DC!
Kita semua mahu diingati.
Namun, persoalannya, bagaimana?
Bagaimanakah kita mahu diingati?
Dengan reda sepenuh hati?
Atau dengan menggalas beban dunia?
Tak kiralah mana satu pilihan kita, satu perkara yang pasti.
Kita semua mahu berbakti sebelum kita pergi,
dan sesungguhnya hidup kita bermakna.
- Kita berjaya! - Mujur kita sempat kejar.
Helo!
Tangan satu lagi.
Dua, tiga...
Mana semua orang?
- Mungkin kita patut pergi. - Itu susah sikit...
Kita dah terkandas.
Nampaknya macam mereka baru lepas berparti.
Selepas itu, mereka terus lesap?
Mungkin mereka tidur di kabin mereka.
Termasuk kru kapal?
Kapal tak bergerak. Enjin ditutup.
Saya nak tinjau kapal dan siasat situasi ini.
Kamu berdua, tunggu di sini.
Saya akan jaga dia.
Helo? Ada sesiapa di sini?
Abang dah suruh kamu tunggu. Pusing.
- Kenapa? - Apa masalahnya?
Kita tak boleh berada di sini. Ayuh.
Apa yang awak jumpa?
Gus, cepat masuk.
Cepat, Gus. Jalan.
Abang Jepp, apa yang abang jumpa?
Wabak merebak di atas kapal, bukan? Awak terdedah kepadanya?
Saya tak tahu.
- Awak perlu tahu sama ada awak... - Saya dah kata saya tak tahu!
Tapi kita perlu pergi. Makanan dan air tiada.
- Semua itu tak penting kalau... - Ia tak penting kalau awak dah terdedah.
Saya tak terdedah pun!
Okey? Saya okey.
Bagaimana abang tahu?
Abang Jepp?
Ibu gagal hentikan pendarahan.
Maafkan saya.
Saya tak perasan dia hibrid.
Tapi kalau bukan? Apa kau nak buat?
Kau tikam anak aku.
Takkah aku berhak tikam kau?
Rosie.
Kenapa ibu datang?
Ibu risau tentang kamu.
Tadi kita berbual, tiba-tiba kamu tak dapat dihubungi.
Mana dia?
Mana dia, Rosie? Budak rusa itu.
Kita boleh cari dia kerana kami dah tangkap gadis ini.
Seorang gadis remaja?
Dia mengembara bersama mereka. Dia tahu destinasi mereka.
Biar ibu saja ambil alih. Kamu jagalah anak kamu.
Bawa tetamu kita ke rumah itu.
Saya nak berbual dengannya.
- Kita perlu gerakkan kapal. - Saya setuju.
Tapi bagaimana?
Seorang daripada kita perlu ke anjungan
dan kita mungkin boleh hidupkan enjin.
Ada satu masalah dengan idea itu.
Wabak ada di luar sana.
Tapi kita masih perlu buat sesuatu.
Apa "kita-kita"? Bersyukurlah kerana awak di sini.
Awak yang sepatutnya ditinggalkan, bukan dua beradik itu.
- Saya di sini kerana Gus. - Alasan takdir itu lagi!
Gus?
Tidak, tunggu!
- Apa kamu buat? - Saya nak menyiasat di anjungan.
Kamu tak boleh buat begitu.
Boleh, kerana saya saja yang kebal terhadap wabak itu.
Ya, tapi bunga ungu itu akan buat fikiran kamu bercelaru.
Saya akan hati-hati. Saya janji.
Adik...
Percayakanlah saya.
Saya akan siasat semuanya.
Sementara itu, jangan berkelahi.
Dia tak apa-apa.
Awak tahukah apa yang dia akan nampak?
Apa lagi teruk?
Gus tengok mayat...
atau Gus mati?
KELUAR
PUSAT KAPAL
UNTUK ANAKKU DENGAN PENUH KASIH SAYANG, AYAH
Helo?
Ada sesiapa di luar sana?
Tolong jawab.
Helo?
Syukurlah.
Saya ingat saya saja yang tinggal.
Awak siapa?
Saya Gus.
Awak siapa?
Darwin, saya pembantu kapten.
Awak di mana?
Di kabin saya.
Agaknya saya pulang malam tadi.
Saya mabuk dan tak sedarkan diri.
Apabila saya bangun pagi tadi...
semua orang dah mati.
Akibat wabak.
Ya.
Mungkin sebab itu saya masih hidup.
Awak pula bagaimana?
Kenapa awak masih hidup?
Saya kebal.
Awak hibrid.
Ya.
Saya curi-curi naik.
Untuk cari mak saya.
Dia di pekan di bahagian teratas Alaska.
Biar betul.
Awak saja penumpang kapal ini yang selamat.
Jadi, saya boleh pulihkan keadaan.
Tapi awak perlu bantu saya cari anjungan
supaya saya tahu punca enjin mati.
Jadi, apa yang saya patut cari?
Ya. Saya boleh tolong.
Tak sangka betul.
Kita mungkin boleh selamat.
Kita pasti akan selamat.
Ya.
Okey, Gus.
Cari dan panjat tangga terdekat.
Jangan duduk saja.
Kamu tentu kelaparan setelah berjalan jauh.
Saya tak lapar.
- Saya juga tak makan daging khinzir. - Tapi rasalah roti jagung kami.
Cef saya, Arlo, juara lima kali Pertandingan Masak Barat Daya.
Kamu tentu tak pernah rasa roti seenak ini.
Awak buang masa saja.
Saya takkan dedahkan apa-apa.
Kasihannya kamu.
Kamu, apa ya?
Lima tahun semasa bencana ini bermula?
Kamu takkan dapat rasa kehidupan sebelum bencana ini.
Dulu...
kehidupan kami indah.
Manusia masih manusia.
Jadi, sekarang, awak cuba mengembalikan manusia?
Tepat sekali.
Tengoklah. Saya dah agak kamu pintar.
- Jadi, awak tentu tahu semua ini sia-sia. - Saya kenal kamu, Becky.
Atau nama gelaran kamu, Bear.
Bekas ketua Tentera Haiwan?
Pembela semua hibrid, malangnya tak termasuk, cucu saya.
Kamu cederakan dia dengan teruk.
Kamu dengar rintihannya?
Meraung kesakitan dan menahan azab yang amat perit.
Saya tak terkejut jika dia mati sebelum subuh.
Kamu tak sengaja.
Kamu marah dan keliru.
Saya faham sebabnya.
Sejak ibu bapa kamu meninggal dunia,
kamu tercari-cari sesuatu yang kamu takkan jumpa.
Sebuah keluarga.
Kamu dambakan sebuah keluarga, sama seperti kita semua.
Tapi kamu berhak ada keluarga lebih istimewa daripada geng malang itu.
Kamu berhak ada keluarga sebenar.
Keluarga yang akan sayang dan mengingati kamu,
dan ini bermakna, memiliki anak daripada darah daging kamu sendiri.
Bak kata orang, air dicencang takkan putus.
Apa yang kelakarnya?
Fahaman awak tentang peribahasa itu salah.
Memandangkan awak kenal saya,
awak tentu tahu yang ibu bapa saya profesor.
Mereka sangat pintar.
Semasa saya kecil, mereka beritahu saya yang saya akan dapat adik.
Saya sebenarnya anak angkat.
Mereka beritahu peribahasa itu.
"Air dicencang takkan putus." Tapi mereka kata orang salah faham.
Air merujuk kepada air ketuban.
Keluarga yang berkongsi darah daging.
Tapi air yang takkan putus...
ialah persaudaraan semasa perang.
Maknanya hubungan yang kita pilih lebih teguh
daripada hubungan keluarga sedarah sedaging.
Entah kenapa kata-kata mereka terpahat dalam minda saya sejak saya kecil.
Kenapa kamu gelisah sangat?
Tapi kini saya faham.
Saya ingat kata-kata itu supaya boleh mengutuk kejahilan awak.
Aku tak rasa kamu kenal aku siapa.
Kalau aku nak sesuatu, aku pasti dapat
dan kamu akan tolong aku cari budak celaka itu.
Persoalannya, kamu akan tolong dengan rela hati atau secara paksa.
Fikir baik-baik.
Tapi jangan lama sangat.
Jari awak bergerak-gerak?
Kalau ada, saya dah beritahu awak.
Kalau masa awak dah tiba, jangan risau.
Saya akan jaga dia.
Apa maksud awak?
Seperti yang saya kata,
saya takkan mati atas kapal ini.
Tapi saya akan mati?
Saya...
Saya nampak cara awak berjalan
semasa orang lain tak perasan.
Hidup awak dahsyat.
Walaupun sebelum bencana ini.
Kalaupun awak tak mati dek wabak itu,
lambat-laun, awak pasti mati akibat luka lama.
Apa?
Tidak, saya cuma...
Saya cuma terfikir Kapten James Thacker mengembara ke Alaska
hampir seabad yang lalu untuk cuba mengubah dunia.
Sekarang, lihatlah kita,
belayar ke utara sepertinya,
ke tempat semuanya bermula.
Jadi, awak rasa ini kebetulan atau takdir?
Kedua-duanya bukan.
Manusia berpura-pura kononnya ada kuasa agung di luar sana
agar mereka dapat menerima hakikat dan mampu memahaminya.
Tapi daripada pengalaman saya, saya tahu semuanya cuma omong kosong.
Kisah dongeng tak wujud.
Tapi awak masih berharap
hati budak kecil bertanduk rusa itu
akan kekal suci selama-lamanya.
En. Jepperd,
takdirlah yang menemukan kita.
Bagaimana kalau saya balun kepala awak?
Itu apa pula namanya?
Tiada nama, kerana awak takkan buat.
Gus takkan maafkan awak.
Celaka!
Mari sini!
Awak dah lupakah? Kita jumpa sepuluh tahun lepas.
- Jangan mengarutlah! - Di Bandar Crescent!
Hospital Sacred Heart!
Kami berkongsi lif.
Dunia huru-hara.
Isteri awak baru melahirkan anak lelaki.
Saya nak tahu.
Berjayakah saya yakinkan awak supaya kembali kepadanya?
Saya berjaya sampai ke anjungan.
Okey, cari buku log kapten.
Buku itu mengandungi notanya. Mungkin ia akan menjelaskan semuanya.
Gus?
- Saya dah jumpa. - Tolong baca beberapa catatan terakhir.
Awak boleh baca, bukan?
Ya, boleh.
Okey, ini dia.
"1.14 pagi. Pegawai perubatan, Caraway, memaklumkan saya
yang penumpang bernama Quintana Stanley didapati positif strain Kiamat."
Dia wanita bertopi hijau.
"1.55 pagi.
Lagi empat penumpang didapati positif.
Saya dan kru saya berusaha sedaya upaya.
5.31 pagi. Stanley dah meninggal dunia.
Saya arahkan kru saya supaya mencampakkan mayatnya ke laut,
tapi saya rasa ada lagi yang akan mati.
11.18 pagi. Lebih separuh penumpang dah meninggal dunia.
Termasuklah beberapa kru kapal.
Kami dah campak mayat mereka ke laut
dan saya tutup enjin kapal.
Semuanya harus berakhir di sini.
Kami tak boleh mendarat lagi."
Darwin?
Teruskan.
Tamatkannya.
"2.59 petang. Penghujungnya kian hampir.
Saya dah buat sebaik mungkin.
Darwin, jika kamu baca catatan ini,
saya harap takdir menyelamatkan kamu kerana saya tak mampu.
Saya bangga dengan diri kamu sekarang."
Dia ada di sana?
Kapten Stafford?
Ada.
Dia kawan awak?
Ya.
Saya anggap dia sebagai bapa.
Dia didik saya ketika saya memerlukannya.
Bunyinya macam dia sangat baik.
Ya.
Dia memang baik.
Jadi, kita perlu tunaikan niatnya dan tak boleh hidupkan enjin.
Tapi dia harap awak akan terus hidup.
"Semuanya harus berakhir di sini."
Itu arahan terakhirnya dan saya perlu mematuhinya.
Saya tak pernah cerita sebab saya cari mak saya.
Dia ahli sains yang mencari penawar wabak ini
dan saya perlu bantu dia, tapi...
masalahnya saya di sini.
Jadi, saya perlu bantuan awak
untuk bantu kawan yang saya tak bawa bersama,
dan juga, awak,
supaya orang lain seperti Kapten Stafford tak perlu mati.
Maaf, Gus.
Tak boleh.
Bagaimana jika saya sambung usaha Kapten Stafford?
Apa maksud awak?
Dia campakkan mayat mangsa di laut.
Untuk hapuskan wabak ini.
Saya boleh campakkan bakinya.
Selepas itu, wabak tiada lagi di atas kapal.
Awak cuma budak kecil, Gus.
Itu mustahil.
Saya perlu cuba.
Kemudian, boleh awak tolong saya?
Baiklah.
Itu awak rupanya.
Kenapa tak cakap awal-awal?
Saya tak jumpa masa yang sesuai.
Itu hari terburuk dalam hidup saya.
Hari itu juga sukar bagi saya.
Pada hari itu, saya sedar
yang saya tak berdaya, saya tak dapat sembuhkan orang
atau pulihkan mereka.
Selepas itu, saya hanya melihat orang mati.
Saya hilang arah pada hari itu.
Kemudian, isteri saya pula.
Tapi saya ambil masa yang lama untuk menyedarinya.
Pada saat kita di dalam lif itu...
saya rasa takut...
takut kalau saya tak mampu menjadi seorang bapa yang baik.
Jadi, saya teragak-agak.
Akibatnya, saya juga kehilangan isteri saya...
dan anak saya.
Tapi...
Gus temukan saya dengan pedoman...
ketika saya sangka saya akan terus sesat.
Tengoklah.
Semuanya dah ditentukan.
Kita berdua di sini,
sepuluh tahun kemudian, bertemu semula,
walaupun kemungkinannya tipis...
disebabkan Gus.
Jadi,
awak masih rasa semua ini cuma omong kosong?
Atau lebih daripada itu?
Maafkan ibu.
Zhang nak tahu jika awak dah ubah fikiran.
Jadi, secara paksalah jawabnya.
Apa awak buat?
Apa lagi? Saya nak tolong awak lari.
Saya tak faham. Bagaimana awak boleh...
Saya cedera dalam pertempuran di zoo.
Tapi tentera Zhang selamatkan saya.
Kenapa awak bantu saya?
Saya tak sanggup lihat mereka seksa awak, walaupun persahabatan kita musnah.
Budak rusa itulah yang awak cari di zoo, bukan?
Kami nak cari ibunya di Alaska.
Baguslah awak jumpa dia.
Ayuh.
Okey. Ada satu trak di jalan raya yang tak dipantau.
Alamak! Ayuh.
Cubaan melarikan diri selalu berjaya menghangatkan suasana.
Siapa nama kamu, anak muda?
Jordan.
Jordan, sekarang barulah berbaloi saya bayar upah kamu.
- Awak perangkap saya. - Mereka nak ke Alaska.
Saya dah kata,
jika saya nak sesuatu, saya akan dapat.
Alaska, ya?
Popularnya tempat itu. Pergi ambil telefon.
Helo?
Jika awak boleh mendengar,
saya nak maklumkan yang pemilik telefon ini dah mati.
Agak-agaknya awak tahu tak sama ada dia terserempak
dengan Doktor Gertrude Miller?
Siapa awak?
Kita bertolak pagi esok.
- Kita akan ke Alaska. - Ada apa di sana?
Semuanya.
Gus, awak di sana?
Saya di sini.
Saya cuma...
Saya jumpa orang pertama.
Mereka siapa?
Pelbagai jenis orang.
Petani, pengimpal, pesara,
pemuda macam saya.
Orang yang masih mahu hidup.
Maknanya semua orang.
Semua orang nak hidup.
BUKU INI MILIK JUSTIN
Justin.
Namanya Justin.
Dia budak lelaki dan dia bersama ayahnya.
Gus?
Awak tak apa-apa?
Saya mungkin tak mampu buat semua ini.
Saya ingat saya mampu, tapi...
Saya tak mampu.
Awak tak perlu buat.
Saya terpaksa.
Kalau tak, Abang Jepp akan mati.
Wabak ada di merata-rata. Saya takut dia dijangkitinya.
Kemudian, dia juga akan mati.
Sebab itulah saya kena cari mak saya.
Saya tak tahu caranya, tapi saya yakin dia akan jumpa penawar wabak ini.
Dia perlu cari penawarnya. Dia harus.
Jepp kawan awak?
Dia Abang Besar.
Tapi itulah...
Saya dah kehilangan ramai orang.
Abah, Aimee, Becky dan Wendy...
Saya tak nak kehilangan Abang Jepp.
Maut beban berat bagi orang yang hidup kerana dengan kita cuma tinggal
kenangan orang tersayang.
Tapi mereka boleh hidup.
Melalui kita.
Saya tahu.
Justin anak yang baik.
Dia suka berkhemah dan bermain di luar.
Ayahnya amat menyayanginya.
Chris ayah yang baik dan dia amat menyayangi anaknya.
Mereka selalu mengembara bersama...
dan akan sentiasa bersama.
Mereka akan terus hidup jika kita kongsikan kisah mereka.
Kisah hidup mereka semua.
Saya tak jumpa nama
atau maklumat kamu semua...
tapi kamu takkan dilupakan.
Saya akan ingat kamu.
KAPTEN NOAH STAFFORD
Saya dah buat.
Semua dah selesai.
Gus?
Darwin?
Rusa, ya? Saya langsung tak sangka.
Jadi, sekarang, saya perlu kotakan janji.
Mari kita hidupkan enjin untuk bawa awak ke utara.
Mak awak menunggu.
Okey.
Mari kita cuba.
Dia berjaya akhirnya.
Mestilah.
Betul cakap awak.
Tentang apa?
Macam-macam.
Saya perlukan beberapa minit untuk tetapkan haluan.
Terima kasih.
Kerana bantu saya.
Tidak, Gus.
Terima kasih.
Tunggu sini. Saya nak tunjuk sesuatu.
- Abang Jepp! - Gus!
Semuanya okey?
Ya, abang dah boleh keluar. Wabak dah tiada.
Jom, saya nak kenalkan seseorang.
Darwin. Ini kawan-kawan saya, Abang Jepp dan Dr. Singh.
Darwin?
Gus.
Hei, Gus.
Rupa-rupanya saya juga tak terselamat.
Saya cuma orang yang paling lama bertahan.
Saya dah tetapkan haluan kapal ke arah utara Alaska.
Awak akan tiba dalam masa dua hari.
Saya sedih kerana tak dapat menyertai awak.
Tapi saya perlu jalankan arahan Kapten Stafford
dan pastikan wabak tak merebak di darat.
PEMBANTU KAPTEN DARWIN CRUSOE
Jadi, sekarang awaklah kapten kapal.
Terima kasih, Gus.
Semoga awak jumpa mak awak dan selamatkan kawan-kawan awak.
Selamat tinggal.
Darwin.
Ibu di sini. Hei...
Semua dah selesai. Mari kita naik pesawat.
Bagaimana dengan dia?
Bawa dia sekali.
Tapi tinggalkan dia. Dia akan melambatkan kita.
Hei...
Maafkan ibu.
Kamu tak apa-apa.
Semuanya pasti tak apa-apa.
Semuanya tak apa-apa.
Hei! Kamu semua, diamlah.
Keputusannya serta-merta.
Bear?
Wendy?
Kamu mungkin tak dapat dengar, tapi...
Saya nak beritahu yang kami berjaya naik kapal.
Saya harap kamu selamat dan dapat sertai kawan-kawan yang lain.
Selepas kami jumpa Birdie, kita akan berjumpa semula, okey?
Okey. Selamat tinggal.
Ada berita baik, En. Jepperd.
Awak bebas wabak.
Sesuatu berubah di laut pada hari itu.
Bagi budak itu...
Gus.
...dan Abang Besar.
Ada apa-apa yang kamu nak bualkan?
Semuanya kerana...
mereka bersemuka dengan maut.
Ada sesiapa di sana?
Ya. Kami di sini.
Nyatakan nama dan lokasi.
Saya tak pasti lokasi kami kerana kami di tengah laut.
Nama saya Gus.
Gus anak Birdie?
Apa?
Bagaimana awak kenal Birdie? Siapa ini?
Saya Siana, Gus.
Saya kawan mak kamu.
Jika kamu dapat hubungi kami, bermakna
kamu dah tak jauh dari sini.
Hentian seterusnya, Alaska.
Terjemahan sari kata oleh Noorsalwati